се прехвърля.
 Член 17
 Информация и уведомяване по отношение на конопа
 1. За целите на контрола по отношение на операциите, посочени в член 9, параграф 4 от Делегиран регламент (ЕС) 2016/1237 (Лицензии), когато операциите се извършват в държава членка, различна от тази, в която на вносителя е бил разрешен вносът на конопено семе, различно от семена за посев, органът, издал разрешението, изпраща на компетентния орган в държавата членка, в която са извършени операциите, копия на представените от упълномощените вносители документи относно тези операции.
 При откриване на нередности по време на проверките, посочени в член 9, параграф 4, четвърта алинея от Делегиран регламент (ЕС) 2016/1237 (Лицензии), компетентният орган на съответната държава членка уведомява компетентния орган, издал разрешението в държавата членка, в която съответният вносител е получил разрешението.
 2. Държавите членки уведомяват Комисията относно разпоредбите, приети за прилагане на член 9, параграфи 1, 2 и 3 на Делегиран регламент (ЕС) 2016/1237 (Лицензии) и на параграф 4, първа, втора и трета алинея от посочения член.
 Всяка година, не по-късно от 31 януари, компетентните органиуведомяват Комисията за наложените санкции или за предприетите мерки в отговор на нередностите, установени през предходната пазарна година.
 Компетентните органи изпращат на Комисията имената и адресите на органите, отговарящи за проверките, посочени в член 9, параграф 4, четвърта алинея от Делегиран регламент (ЕС) 2016/1237 (Лицензии). Комисията предава тези имена и адреси на компетентните органи на другите държави членки.
 Член 18
 Уведомления във връзка с чесъна
 Държавите членки уведомяват Комисията ежеседмично и до сряда за общите количества по заявления за лицензии „Б“ за получените през предходната седмица заявления.
 Въпросните количества са разбити по ден на заявлението за лицензия за внос, произход и код по КН. За продуктите, различни от чесъна, изброени в приложение II, раздели Д и Е, се посочва и наименованието на продукта съгласно клетка 14 от заявлението за лицензия за внос.
 Член 19
 Уведомления за лицензии за внос на етилов алкохол
 1. Държавите членки съобщават на Комисията всеки четвъртък, или, ако е почивен ден, на следващия работен ден, за количествата продукти, посочени в приложение II, част 1, раздел З, за които предходната седмица са били издадени лицензии за внос, разбити по кодове по КН и страни на произход.
 2. Ако дадена държава членка сметне, че количествата, за които са били подадени заявления за лицензии за внос, могат да нарушат равновесието на пазара, тя незабавно информира Комисията, като ѝ съобщава съответните количества по видове продукти. Комисията преценява ситуацията и информира държавите членки.
 Член 20
 Обмен на информация и уведомяване на Комисията
 1. Когато това е необходимо за правилното прилагане на настоящия регламент, компетентните органи на държавите членки обменят информация относно лицензии и извлечения и свързаните с тях нередности и нарушения.
 2. Компетентните органи уведомяват незабавно Комисията за установени от тях нередности и нарушения по отношение на настоящия регламент.
 3. Държавите членки съобщават на Комисията унифицирания указател на ресурс (URL) на интернет адреса на органите, компетентни за приемането на заявления и издаването на лицензии и извлечения, както е посочено в член 2, параграф 2, и актуализират тази информация и я изпращат